cyanic-selkie/wikianc huggingface dataset:
Geskiedenis van die Boererepublieke
Die Dorslandtrek
Die Dorslandtrek as ’n beweging moet beskou word as ’n prestasie van deursetting, volharding en uithou van die Afrikaner. Om vier jaar Iank deur die woestyn te volhard ten spyte van lyding en leed, was ’n buitengewone gebeurtenis, waaruit blyk hoe taai die Afrikaner is en hoe hy nie maklik tou opgooi nie. Om dit te weet, is vir ons besielend, vir groot en klein, in ons lewens – om nie sommer moed op te gee as ons teenspoed kry nie – maar bowenal vir ons as volk om met taaie volharding en uithouvermoë vas te trap en vorentoe te beur in die aangesig van moeilike vraagstukke, al gaan die pad van Suid-Afrika ook deur die woestyn. -->
Bismarckargipel
Die Bismarckargipel (Engels: Bismarck Archipelago) is 'n groep eilande aan die noordoostelike kus van Nieu-Guinee in die westelike Stille Oseaan net suid van die ewenaar. Hierdie eilande behoort aan die eilandnasie Papoea-Nieu-Guinee. Suidoos is Bougainville geleë, wat geografies maar nie polities nie, tot die Salomonseilande behoort. Tussen 1884 en 1914 het hierdie eilande aan Duits-Nieu-Guinee behoort. Die naam van die argipel is van die Duitse kanselier Otto von Bismarck ontleen. Tussen die Bismarckargipel in die ooste en Nieu-Guinee in die weste is die Bismarcksee geleë, suidoos van Nieu-Brittanje sluit die Salomonssee aan.
Die belangrikste eilande en eilandgroepe in die argipel is:
Appèl
'n Appèl is 'n beroep op 'n hoër liggaam teen die beslissing van 'n hof of 'n ander besluitnemende liggaam. In die appèl word die hoër liggaam formeel versoek om 'n besluit te wysig of ter syde te stel.
Soms sal regters appèl toestaan as hulle van mening is dat 'n ander hof tot 'n ander besluit kan kom. Indoen nie kan die reg tot appèl geweier word.
Appèl word gewoonlik oorweeg indien:
Trapani
Trapani is 'n stad en 'n comune aan die weskus van Sisilië in Italië. Dit is die hoofstad van die provinsie Trapani, 'n belangrike vissershawe en die belangrikste poort na die nabygeleë Egadi-eilande.
BMW M43
Die BMW M43 is 'n viersilinder-petrolenjin met 'n enkelbonokas wat van 1991-2002 vervaardig is. Die M43-aangedrewe basismodelmotors, terwyl die destydse hoërprestasie-modelle deur die BMW M42 en BMW M44 DBNA-enjins aangedryf is. Die M43 is in die Steyr-enjinfabriek in Oostenryk vervaardig.
Na die bekendstelling van die BMW N42-enjin in 2001, is begin om die M43 uit te faseer.
In 1998 is die verplasing verhoog tot 1895 cc, wat die wringkrag verbeter het tot 180 Nm teen 3900 rpm.
Formaldehied
Formaldehied is 'n organiese verbinding met die chemiese formule CH2O of HCHO. Dit is die eenvoudigste aldehied, vandaar sy sistemiese naam metanal. Die gewone naam van die stof is afgelei van sy ooreenkoms en verwantskap tot mieresuur, wat deur oksidasie uit formaldehied gevorm kan word. Formica is Latyn vir mier.
Formaldehied is 'n kleurlose gas teen kamertemperatuur en het 'n kenmerkende stink, irriterende reuk. Formaldehied word dikwels as 'n 37% oplossing, byvoorbeeld in water en metanol verkoop. Hierdie oplossing word formalien genoem.
Hernus Kriel
Hermanus Jacobus Kriel (1941–2015) was 'n minister van wet en orde in die kabinet van F.W. de Klerk, asook die eerste premier van die Wes-Kaap in 1994.
Kriel is op 14 November 1941 op Kakamas in die Noord-Kaap gebore. Hy het 'n BA- en 'n LLB-graad aan die Universiteit van Stellenbosch verwerf. Daarna was hy 'n prokureur tot in 1981, waarna hy tot die uitvoerende komitee van die Kaapse Provinsiale Raad verkies is.
Van 1991 tot 1994 was hy die minister van wet en orde. Hy was verantwoordelik vir die aanstel van 'n ombudsman om bewerings van wangedrag onder polisielede te ondersoek. Hy het ook die aantal swart lede in die Polisie uitgebrei, 'n eenheid vir onlustebeheer (wat apart van die SAP funksioneer) daargestel, en 'n kode vir polisie-optrede ontwikkel.
Kriel het van 11 Mei 1994 tot 11 Mei 1998, steeds as 'n lid van die Nasionale Party, as premier in die Wes-Kaap gedien. Hy was bekend daarvoor dat hy die objektiwiteit van Waarheid-en-versoeningskommissie bevraagteken het. Hy het ook die herinstelling van die doodstraf bepleit.
Hy is op 5 Julie 2015 oorlede.
Laer (toestel)
'n Laer is 'n toestel wat beperkte beweging tussen twee dele moontlik maak, tipies draai- en lineêre beweging. Laers kan breedweg geklassifiseer word volgens die bewegings wat hulle toelaat, volgens hul beginsel van werking asook volgens die rigting waarop die las op die laers uitgeoefen word.
Wrywing
Laers met 'n lae wrywing is dikwels baie belangrik vir doeltreffendheid, om verwering te verminder en om hoë snelhede moontlik te maak. In wese kan 'n laer wrywing verminder deur sy vorm, die materiaal waaruit dit vervaardig is of deur 'n vloeier tussen twee oppervlaktes in te voer en daar te hou.
Kombinasies hiervan kan selfs ingespan word in 'n enkele laer. 'n Voorbeeld hiervan is waar 'n koeëllaar vervaardig word uit 'n spesiale polimeer soos teflon wat dan die materiaal en vorm gelyktydig benut.
Beginsel van werking
'n Paar algemene beginsel van werking is:
Ladings
Laers wissel baie ten opsigte van die kragte en snelhede wat hulle kan verduur.
Axinella aruensis
Axinella aruensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Laer (toestel)
Ladings
Die kragte kan aksiaal of loodreg op die as voorkom.
Axinella aruensis
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Laer (toestel)
Snelhede
Laers wat die relatiewe beweging van twee oppervlakke behels het gewoonlik 'n beperking op hoe vinnig hulle kan beweeg.
Daar bestaan gewoonlik 'n oorvleueling ten opsigte van laers se vermoëns waar gewone glylaers die laagste snelhede kan hanteer, rollaers kan vinniger bewegings hanteer, gevolg deur vloeierlaers met magnetiese laer wat uiters hoë snelhede kan hanteer.
Lewensduur
Vloeier- en magnetiese laers kan potensieel 'n onbeperkte lewensduur hê. Rollaers se lewensduurte word bepaal deur die lading, temperatuur, onderhoud, vibrasie, smering en ander faktore. Gewone laers se lewensduurte hang dikwels af van die materiaal waarvan hulle vervaardig is.
Onderhoud
Baie laers vereis periodieke onderhoud om voortydige faling te verhoed. Sommige vloeier- en magnetiese laers vereis egter baie min onderhoud. Baie laers wat voortdurend in gebruik is vereis gereelde smering en skoonmaak en mag ook verstellings vereis om die verwering te verminder.
FIFA Sokker-Konfederasiebeker in 2013
Die FIFA Sokker-Konfederasiebeker in 2013 (Portugees: Copa das Confederações da FIFA Brasil 2013; Engels: FIFA Confederations Cup) is van 15 tot 30 Junie 2013 in Brasilië aangebied en het vir die gasheer as ’n voorbereiding op die FIFA Sokker-Wêreldbekertoernooi in 2014 gedien. Dit was die sewende sokker-konfederasiebeker wat onder FIFA se vaandel aangebied is. Die eerste twee toernooie in 1992 en 1995 is onder die naam Koning Fahd-beker aangebied en terugwerkend deur FIFA as Sokker-Konfederasiebekertoernooie erken.
Soos gebruiklik het die gasheerland, die destydse wêreldkampioen en die kampioene van elk van die ses sokkerbonde deelgeneem. Die gasheer en verdedigende kampioen Brasilië het die toernooi gewen nadat hulle Spanje met 3–0 in die eindstryd geklop het. Italië het in die derde en Uruguay in die vierde plek geëindig.
Stadions
Wedstryde is in die volgende stede gespeel:
Wedstrydbal
Die FIFA Sokker-Konfederasiebeker in 2013 se amptelike wedstrydbal is vervaardig deur Adidas en van die Adidas Tango 12, die Europese Sokkerkampioenskap 2012 se amptelike wedstrydbal, ontleen. Dit is tydens die FIFA Sokker-Konfederasiebeker in 2013 se loting onthul. Die bal is genoem “Cafusa” ([kɐˈfuzɐ]) – ’n sillabiese afkorting van die Brasiliaans-Portugese woorde carnaval (“karnaval”), futebol (sokker) en samba, afgesien van die feit dat dit homofoon is met cafuza, die Portugese woord vir ’n zamba. d.w.s. ’n vrou van gemengde Amerindianse en Afrika-herkoms. Die voormalige Brasiliaanse kaptein Cafu is genooi om die bal amptelik te onthul.
Formaat
Die FIFA Sokker-Konfederasiebeker in 2013 is oor 16 dae tussen agt verskillende nasies oor 16 wedstryde uitgespeel. Dit het op 15 Junie 2013 op die Estádio Nacional in Brasília met ’n wedstryd tussen die gasheer Brasilië en Japan afgeskop. Die toernooi het geëindig by die Estádio do Maracanã in Rio de Janeiro op 30 Junie met die eindstryd tussen Brasilië en Spanje, waartydens die gasheer die Sokker-Konfederasiebekertrofee ingepalm het. Dieselfde formaat is voorheen tydens die FIFA Sokker-Konfederasiebekertoernooie in 1997, 1999, 2001, 2003, 2005 en 2009 ingespan.
Kalender
Die volgende tabel dui die FIFA Sokker-Konfederasiebeker in 2013 se daaglikse program aan. ’n Pers blokkie dui op wedstryde tydens die groepfase, ’n groen blokkie dui op wedstryde tydens die uitklopfase en ’n kakie blokkie op beide die bronseindstryd en die eindstryd wat op dieselfde dag beslis is.
Groepfase
Die FIFA Sokker-Konfederasiebeker in 2013 is deur agt nasionale sokkerspanne uitgespeel. Vir die groepfase is die agt deelnemende spanne in twee groepe van vier spanne elk verdeel; elke span het een wedstryd teen elk van die ander spanne in dieselfde groep gespeel, dus het elke span drie wedstryde in die groepfase gespeel. Drie punte is vir ’n oorwinning toegeken, een vir ’n gelykop en geen punte vir ’n nederlaag: spanne wat met dieselfde aantal punte geëindig het, is volgens aangetekende doele gerangskik.
Aan die einde van die groepfase is die spanne gerangskik van die eerste na die vierde posisie, gegrond op versamelde wedstrydpunte, met die twee top spanne wat na die uitklopfase deurgedring het. As twee spanne gelyk op punte was, is die rangorde deur hul aantal aangetekende doele bepaal.
Uitklopfase
Van die begin van dié fase af het die toernooi ’n uitklopformaat aangeneem wat uit vier wedstryde bestaan het: twee halfeindstryde, ’n derdeplekwedstryd en die eindstryd.
Die wenner en naaswenner van elk van die groepe het na die uitklopfase deurgedring. Groepwenners het teen naaswenners in ander groepe in die halfeindstryde gespeel met die wenner van Groep A wat teen die naaswenner van Groep B en die wenner van Groep B wat teen die naaswenner van Groep A gespeel het. Spanne van dieselfde groep sou dus eers weer in óf die klein finale óf die eindstryd kon ontmoet het.
Elke wedstryd in die uitklopstadium moes met ’n oorwinning vir een van die spanne eindig. As daar ná negentig minute van gewone spel ’n gelykopuitslag was, is daar verder gespeel om die wenner te bepaal. Aanvanklik is daar twee periodes van ekstra tyd gespeel, 15 minute in elke rigting. As daar steeds nie ’n wenner was ná 120 minute nie, is die wenner deur ’n strafskopkompetisie bepaal.
Wedstryde
Die wedstryde is in twee fases opgedeel, naamlik die groep- en die uitklopfase. Die loting is op 1 Desember 2012 in die Anhembi-konferensiesentrum in São Paulo gehou.
Groepfase
Agt spanne het aan die groepfase deelgeneem. Die boonste twee spanne in elke groep het na die uitklopfase deurgedring.
Klingon taal
Klingon is 'n kunsmatige taal van die klingonbeskawing in die wetenskapsfiksie-vermaakkonsessie Star Trek.
FIFA Sokker-Konfederasiebeker in 2013
Meeste doele aangeteken
Meeste doele aangeteken:
Klingon taal
In 1996 was daar omtrent 12 mense wat die taal vlot kon praat.
Zutphen
Zutphen is 'n stad en munisipaliteit in die provinsie Gelderland in Nederland. Dit is op die oosoewer van die rivier IJssel op die punt waar dit die Berkel ontmoet, 30 km noordoos van die provinsiale hoofstad Arnhem, geleë. Die naam Zutphen verskyn vir die eerste keer in die 11de eeu en beteken waarskynlik "suidveen" (sien ook: veen). In 2005 word die munisipaliteite van Zutphen en Warnsveld onder die naam Zutphen versmelt. In 2017 het die munisipaliteit 'n bevolking van 47 423.
Zuilichem
Zuilichem is 'n dorp in die munisipaliteit Zaltbommel in die provinsie Gelderland in Nederland.
Michael Cope
Michael Cope (1952-) is 'n Suid-Afrikaanse digter, skrywer, ontwerper en goudsmid. Sy romans is Spiral of Fire en Goldin: A Tale, en sy digbundels sluit in Scenes and Visions en Ghaap, Sonnets from the Northern Cape. Hy is die seun van die gesiene skrywer Jack Cope. Sy werk beskryf meestal mense, hul stories en omgewingsbeelde.
Werke
Romans:
Digbundels:
Memoires:
Tati
Tati is die historiese naam vir die landstreek rondom Francistown in die ooste van Botswana.
Oaxaca
Oaxaca (uitgespreek [waˈxaka]) is een van die 31 deelstate wat, saam met die Federale Distrik, die 32 Federale Entiteite van Meksiko vorm.
Tati
Ligging
Die gebied lê tussen die Shashe- en die Ramokgwebanariviere, die grens met Zimbabwe. Francistown, die hoofdorp van die streek, lê by die samevloeiing van die Tati- en die Incheriviere. Al die riviere is gewoonlik sandlope en het slegs water in die reënseisoen.
Ekonomie
Die ekonomie van die streek wentel teenswoordig hoofsaaklik om die beesboery en toerisme. Alhoewel ook met varke, mielies, en sorghum geboer word. In 1964 is die laaste goudmyn gesluit, maar die delf van nikkel, koper, platinum en palladium het later nog 'n klein bydrae tot die ekonomie gelewer. Beide die hoofpad en die spoorlyn van Suid-Afrika na Bulawayo in Zimbabwe loop deur Francistown. Die inwoners van die streek onderhou nog noue bande met Matabeleland (Matabeleland-Suid).
Geskiedenis
Vroeë swart gemeenskappe het reeds goud in die Tati-omgewing aangetref. Karl Mauch was in die laat 1860's die eerste persoon wat in die moderne geskiedenis hier die eerste goud in Suider-Afrika ontdek het. Dit lei tot die eerste goudstormloop en Tati is die eerste gebied in die subkontinent waar blankes goud gedelf het. In 1868 het pres. M.W. Pretorius 'n tevergeefse poging aangewend om die grens van die ZAR weswaarts te verskuif om die nuwe goudveld by sy land in te sluit. Twee jaar later ken Lobengula konsessies aan sindikate toe om hier goud te delf. Toe dit misluk, ken hy in 1887 'n konsessie oor 600 000 ha toe aan Samuel Howard Edwards (1827–1922), 'n handelaar uit die Oos-Kaap en agent vir C.J. Rhodes, Alfred Beit en Charles Rudd. Die Tati Concessions Co. verkry nie slegs mynregte nie, maar ook regte op hout en weiveld en die reg om plakkers te verwyder. Daarna het die konsessie verskeie male van eienaars verwissel. Sedert 1894 was die gebied vir administratiewe doeleindes deel van die Betsjoeanaland Protektoraat, maar met erkenning van die regte van die konsessiehouers. 'n Petisie van blanke inwoners dat die gebied by Suid-Rhodesië (dus weer by Matabeleland) ingelyf moes word, is in 1938 deur die regering van Groot-Brittanje verwerp. Tati Concessions Co. en sy opvolgers het Tati bestuur as 'n kolonie binne 'n protektoraat. Eers in 1969 het die maatskappy toegegee aan politieke druk en sy beheer oor Franscistown verslap.
Trageotomie
'n Trageotomie of 'n lugpypsny is 'n mediese ingreep wat 'n buisie of trageakanule in die lugpyp of tragea bring. Dit word toegepas in noodgevalle wanneer die pasiënt nie meer in staat is om deur die neus of mond te asem nie.
Oliver Chris
Oliver Chris (gebore 2 November 1978) is 'n Engelse akteur. Hy is bekend vir sy rolle in die rolprent Bridget Jones: The Edge of Reason (2004) en in die televisiereekse Green Wing (2004), According to Bex (2005), en Tripping Over (2006).
Bakteriologie
Bakteriologie is die studie van bakterieë, veral met betrekking tot die geneeskunde en landbou. Dit word gesien as 'n onderafdeling van mikrobiologie en behels die identifikasie, klassifikasie en karakterisering van spesies bakterieë.
'n Persoon wat bakteriologie studeer word 'n bakterioloog genoem.
Le Grand-Quevilly
Le Grand-Quevilly is 'n Franse dorp in die département Seine-Maritime (région Normandië), suidwes van Rouen, met sowat 25300 inwoners (2014).
Die dorp is op die linkeroewer van die Seinerivier in die meander van Rouen.
Die dorp word as Chevillei vir die eerste keer in 1027 beskryf.
La Riba de Escalote
La Riba de Escalote is 'n munisipaliteit in die provinsie Soria in die Spaanse outonome gebied Kastilië en León.
Bulterriër
Die Bulterriër is 'n honderas wat 'n kruising is tussen die buldog en verskillende andere honderasse, soos die inmiddels uitgestorwe White English terrier.
Geskiedenis
Die bulterriër, soos dit deesdae bekend staan, het omstreeks 1860 in Engeland ontstaan. Deur buldogs of bulmastiffs met terriërs te kruis ontstaan daar 'n klein, vinnige, ratse, maar tog sterke veghond, wat aanvanklik "Bull-and-Terrier" genoem is.
Uiterlik
Die bulterriër is 'n gespierde, kragtiggeboude hond, dit word ook 'die gladiator onder die honde' genoem. Die dier het 'n sterk uiterlike en 'n diep, breë bors. Kenmerkend van die ras is die eiervormige kop. Vanaf die agterkop tot by die neuspunt loop die skedel afbollend na onder, die ekstra sterke, neerwaartse welving van die voorste helfte van die snoet is beduidend. Die ore is klein, dun en staan altyd regop. Die oë is versonke in hul kaste en is driehoekig. Hulle is diepbruin of swart van kleur; ligte oë is nie gewens nie. Die vag is kort en glad en het min 'los' vel.
Kleure
Die bulterriër kom in verskillende kleure voor. By wit honde is gekleurde vlekke nie gewens nie, behalwe aan die kop. By gekleurde honde moet die hoofkleur die grootste oppervlakte van die vag uitmaak; dit kan swart, gestreep, rooibruin, ligbruin of swart-en-taan wees. Blou en lewerkleur kom nie juis voor nie.
1778
Die jaar 1778 was 'n gewone jaar wat volgens die Gregoriaanse kalender op 'n Donderdag begin het. Dit was die 78ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.
Handgranaat
thumb|250px|’n M67-skerfgranaat, ’n moderne handgranaat in die VSA. ’n Handgranaat is ’n ploftoestel wat gewoonlik met die hand gegooi word, maar dit kan kan ook ’n projektiel wees wat met ’n granaatwerper gegooi word. ’n Handgranaat bestaan gewoonlik uit ’n springstoflading, ’n slagdoppie en ’n slagpen in die granaat om die slagdoppie te laat ontplof. Wanneer die granaat gegooi word, word die veiligheidshefboom vrygestel om die ontsteker te laat afgaan. Die ontsteker laat die hooflading ontplof. Soms het die granaat ’n tydontsteker, wat dit ná ’n paar sekondes laat ontplof, en soms gaan die granaat af wanneer dit die gond tref.
Daar is verskeie soorte handgranate, soos ’n skerf-, steel-, gas-, brand- en rookgranaat. Skerfgranate word waarskynlik die meeste gebruik deur moderne weermagte. Hulle is so ontwerp dat hulle skrapnel rondstrooi wanneer hulle ontplof. Hulle word gewoonlik uit ’n skuiling gegooi om die gooier te beskerm. Steelgranate het ’n handvatsel, of steel, waarmee die granaat verder gegooi kan word, maar verminder die gewig waarmee die granaat die grond tref. Die term verwys gewoonlik na die Duitse Stielhandgranate wat in 1915 ontwerp en gedurende die Eerste Wêreldoorlog ontwikkel is. Dit het sedertdien in onbruik geraak.
Gasgranate word gewoonlik gebruik om chemiese gas te versprei en ’n rookgranaat versprei rook en fosfor. ’n Traangasgranaat word gebruik om traangas te versprei en brandgranate om ’n brand te stig. Granate is gewoonlik rond, met ’n pynappel- of basketbalontwerp.
Kaapse silwer
Gebruiksvoorwerpe van Kaapse silwer is gewild by die versamelaars van Africana.
Grondstof
Suid-Afrika is arm aan silwer. Simon van der Stel het laat in die 17de eeu tevergeefs na silwer laat soek. Die name Silwermyn en Silwermynrivier in die Kaapse Skiereiland herinner ons aan die poging. Daarom moes silwer elders verkry word, maar daar bestaan geen bewyse van die invoer daarvan nie. Gevolglik het die welvarende gemeenskap in Kaapstad silwer munte soos die Spaanse mat en ryksdaalder beskikbaar gestel om te laat smelt. Goeie antieke silwer het ‘n blouswart glans. Aan die Kaap is egter silwer van ‘n minderwaardige allooi gebruik en het die plaaslike silwerprodukte ‘n geelagtige glans. Dit was die gevolg van ‘n gebrek aan beheer oor die bedryf.
Silwersmede
Die vernaamste silwersmede aan die Kaap was Duitsers en hulle het hul ontwikkelde vakmanskap en verskeie unieke style hier voortgesit. Onder hulle was hele gesinne waarvan die nageslag nog vir lange jare die beroep uitgeoefen het. Die bekendste hiervan was Mattias Lötter (±1752) en sy sewe nasate. Ook was Johannes Combrinck (1781-1829) en sy seun Johannes net na 1800 hierby bedrywig. Ewe beroemd was Daniël Heinrich Schmidt (1741-1811) en Christian Ackermann (1699-1751). In ag genome die klein deel van die bevolking wat in die produkte belanggestel het, was die hoeveelheid items en die gehalte hoog. Schmidt vestig hom in 1779 aan die Kaap en in die 43 jaar wat hy hier werksaam was, lewer hy van die beste bekende stukke in Kaapse silwer. Sy produkte kan uitgeken word aan die besondere versiering in teenstellling met die gebruiklike eenvoud van die werk van die meeste silwersmede aan die Kaap. Schmidt se silwermerk was sy voorlettters DHS met ‘n druiwetros, maar ongedateerd. Gewoonlik het silwersmede hul produkte met hul voorletters en ‘n klein illustrasie gemerk, maar ongelukkig meesal sonder ‘n datum. Dit skep verwarring, omdat familielede dikwels deur die geslagte dieselfde name gehad het. Selde is met goud gewerk en daardie produkte is uiters skaars.
V (dubbelsinnig)
Die letter V – v is die 22ste letter van die Latynse alfabet en kan gebruik word om na een van die volgende te verwys:
Kaapse silwer
Artikels
‘n Wye verskeidenheid voorwerpe in Kaapse silwer is vervaardig. Verskeie style is gebruik, maar dit was nooit uitspattig nie en gewoonlik eenvoudiger as die tydgenootlike Europese produkte. Die bekendste gebruiksartikels was tee-, koffie-, sout-, suiker-, peper- en mostertpotte, melk-, room- en waterbekers, messe, vurke, lepels, skinkborde, eierkelkies, vingerhoede, klokkies, snuifdose, spoegbakke, blakers, opdienbakke, ponskomme, neutmuskaatskrapers, haarkamme, servetringe en lekkergoedbakkies. Onder die “kerksilwer” tref ‘n mens doopvonte, groot nagmaalserviese en bybelknippe aan. Luukse items was byvoorbeeld sosatiepenne, knope, koekvurkies, bottermessies, sleutelplaatjies en deurhandvatsels, silwerbeslag op meubels en inlegwerk op ‘n waardevolle item soos ‘n pistool.
1779
Die jaar 1779 was 'n gewone jaar wat volgens die Gregoriaanse kalender op 'n Vrydag begin het. Dit was die 79ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.
Taurides
Die Taurides is ’n meteoorreën wat verbind word met Komeet 2P/Encke, of Encke se Komeet. Hulle word so genoem vanweë hul uitstralingspunt wat in die sterrebeeld Bul (Taurus) lê.
Encke en die Taurides is vermoedelik oorblyfsels van ’n baie groter komeet wat oor die afgelope 20 000 tot 30 000 jaar verbrokkel het. Dié stroom deeltjies is die grootste in die binneste Sonnestelsel. Omdat die stroom taamlik versprei is, duur dit verskeie weke vir die Aarde om daardeur te beweeg en hou die meteoorreën baie lank aan in vergelyking met ander reëns. Die Taurides bestaan ook uit swaarder materiaal: klippies in plaas van stof.
Voorkoms
Die Taurides kom voor teen sowat 5 meteore per uur; hulle beweeg stadig deur die lug teen sowat 27 km per sekonde. Die groter dele kan boliede veroorsaak wat helderder as die volmaan is en rookstrepe agterlaat.
Vanweë swaartekragversteurings deur ander planete, veral Jupiter, het die Taurides mettertyd versprei en bestaan daar aparte segmente, die Noordelike Taurides (NTA) en Suidelike Taurides (STA). Laasgenoemde is aktief van omtrent 10 September tot 20 November en eersgenoemde van omtrent 20 Oktober tot 10 Desember. Hulle is wesentlik twee deursnitte van ’n enkele, breë stroom in die ruimte. Die Beta Taurides en Zeta Perseïdes, wat in Junie/Julie deurkruis word, is ook deursnitte van die stroom wat die Aarde van sy dagkant af nader en dus nie gesien kan word soos die nagtelike NTA en STA van Oktober/November nie.
Die Tauride-stroom het ’n siklus wat rofweg elke 2 500 tot 3 000 jaar ’n hoogtepunt bereik wanneer die middelste deel nader aan die Aarde verbybeweeg en meer intense reëns veroorsaak. Die volgende hoogtepunt is na verwagting omstreeks die jaar 3000.
Nicki Micheaux
Nicki Micheaux (* 1971) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprent Lowlife (2017) en in die televisiereekse The Shield (2002) en Lincoln Heights (2006).
Taurides
Vuurballe
In 1995 het kameras in Pole ’n Tauride-bolied met ’n absolute magnitude van -17 afgeneem wat na raming 900 kg swaar was en moontlik ’n deursnee van ’n meter gehad het.
In 1993 is voorspel daar sou in 2005 ’n swerm Tauridemeteore wees. Rondom Halloween in 2005 is baie vuurballe gesien wat mense se nagvisie beïnvloed het. Sterrekundiges het hulle die "Halloweenvuurballe" genoem. Tydens die Suidelike Taurides in 2013 is vuurballe oor Suid-Kalifornië, Arizona, Nevada en Utah waargeneem.
Die Toengoeska-voorval op 30 Junie 1908 in Siberië kon deur ’n Tauridemeteoor veroorsaak gewees het. Op 11 November 2019 is ’n Tauridevuurbal bo St. Louis, Missouri, gesien.
Meteoorimpak op die Maan
Die kort flits van ’n impakvoorval op die Maan is op 7 November 2005 deur die Nasawetenskaplike Rob Suggs en die sterrekundige Bill Cooke waargeneem terwyl hulle ’n nuwe teleskoop en videokamera uitgetoets het wat hulle gebou het om die Maan dop te hou vir meteoortrefskote. Nadat hulle sterkaarte bestudeer het, het hulle tot die gevolgtrekking gekom dat die impak moontlik deur die Taurides veroorsaak is. Dit kan die eerste fotografiese bewys van ’n impak wees, hoewel mense al beweer het hulle het sulke seldsame gebeure gesien.
Sadie Alexandru
Sadie Alexandru (gebore 2 Desember 1977) is 'n Amerikaanse aktrise en vervaardiger. Sy is bekend vir haar rolle in die televisiereekse Mad Men (2007) en The Fosters (2013).
Gwen Gill
Gwen Gill (1936 - 2011) was 'n veteraan-joernalis wat veral bekend was vir haar verbruikersartikels. Sy het 'n rubriek in die Sunday Times behartig. Later jare het sy merendeels geskryf oor bekendes en die glanswêreld.
Biografie
Gill is op 23 Januarie 1936 by die Royal Leamington Spa in Engeland gebore.
In 1971 begin sy by Sunday Times te werk en raak gou bekend as 'n formidabele verbruikersjoernalis en ontvang 'n toekenning vir haar werk in die vroeë 1990's.
In 2008 wen sy die Vodacom Lifetime Achievement Award tydens die Women in the Media Awards.
Sy is op Woensdagaand, 24 Augustus 2011 in Johannesburg op die ouderdom van 75 na lang siekbed oorlede. Vriende en kollegas het Gill geloof vir haar bydrae tot joernalistiek. Ray Hartley, redakteur van die Sunday Times, het gesê sy was "die beste van 'n groot generasie van skrywers".
Axinella australiensis
Axinella australiensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1970 deur Bergquist.
Lonny Chapman
Lonny Chapman (1 Oktober 1920 – 12 Oktober 2007) was 'n Amerikaanse akteur. Hy was bekend vir sy rolle in die rolprente The Birds (1963), The Cowboys (1972), Reindeer Games (2000), en The Hunted (2003).
BMW M44
Die BMW M44 is 'n DBNA-viersilinder-petrolenjin wat die BMW M42 vervang het en is vanaf 1996-2000 in die Steyr-aanleg vervaardig. Dit is saam met die BMW M43 EBNA-viersilinderenjin vervaardig, met die M44 die enjin met 'n hoër werkverrigting. In 2000 is die M44 deur die BMW N42-enjin vervang.
Die M44 het soos sy voorganger 'n gietysterblok en aluminium silinderkop.
Marie von Ebner-Eschenbach
In haar prosawerk lewer Von Ebner-Eschenbach 'n lewendige beskrywing van die Oostenryks-Hongaarse samelewing in die tyd van keiser Franz Joseph I. Die protagoniste van haar romans, waarin sy vanuit 'n sosiaal-psigologiese standpunt dikwels kritiek op maatskaplike toestande lewer, kom uit alle lae van die samelewing.
As dogter van die Rooms-Katolieke majoor Franz Baron Dubsky is Marie von Ebner-Eschenbach in 'n ou Boheemse adellike familie gebore. Haar moeder Maria (née Freifrau (Barones) von Vockel) wat oorlede is kort nadat sy geboorte aan haar geskenk het, was uit 'n Saksies-Protestantse familie afkomstig. Danksy Tsjeggiessprekende bediendes en Duits- en Franssprekende goewenantes het Marie, wat haar kinderjare en jeug in Zdislawitz en Wene deurgebring het, in 'n meertalige omgewing groot geword. Eugénie Bartenstein, haar eerste stiefmoeder, is oorlede toe Marie sewe jaar oud was. Drie jaar later het haar vader met grawin Xaverine Kolowrat-Krakowsky, 'n buitengewoon goed opgeleide adellike, in die huwelik getree.
Die gesin het elke jaar meerdere maande in Wene deurgebring waar Xaverine haar stiefdogter na opvoerings in die Burgtheater saamgeneem en haar belangstelling vir literatuur gewek het. Op die ouderdom van agttien het Marie met haar neef Moritz von Ebner-Eschenbach getrou wat vyftien jaar ouer was as sy en tot 1850 as professor aan die Weense Ingenieur-Akademie gedoseer het. Vervolgens het hy as veldmaarskalk-luitentant gedien en 'n lid van die Akademie van Wetenskappe geword. Uit die huwelik is geen kinders gebore nie so dat Marie haar vrye tyd aan haar skryfwerk kon wy. Moritz von Ebner-Eschenbach het die literêre ambisies van sy vrou bevorder.
Onder die titel Aus Franzensbad ('n verwysing na die bekende Boheemse hersteloord, tans Františkovy Lázně in die Tsjeggiese Republiek) het Marie von Ebner-Eschenbach in 1858 'n anonieme satiriese briefroman oor adellikes en selftevrede burgers gepubliseer. Twee jaar later het die toneelstuk Maria Stuart in Schottland gevolg, maar dié drama was, net soos haar ander toneelstukke, allesbehalwe 'n groot sukses.
Haar literêre deurbraak het eers in 1879 met die verhaal Lotti, die Uhrmacherin ("Lotti, die horlosiemaker") gekom wat in die maandelikse tydskrif Deutsche Rundschau afgedruk is (Marie von Ebner-Eschenbach het in dieselfde jaar 'n opleiding as horlosiemaker ontvang).
In 1900 was Marie von Ebner-Eschenbach die eerste vrou wat 'n eredoktorsgraad van die Universiteit van Wene ontvang het.
Nasionale Paralimpiese Komitee
'n Nasionale Paralimpiese Komitee (NPK) is 'n organisasie wat die belange van individuele lande in die Internasionale Paralimpiese Komitee (IPK) behartig. Die "Paralimpiese Beweging" in die betrokke land verteenwoordig, en stel die span wat aan die Paralimpiese Spele gaan deelneem saam. Daar is tans 161 NPK lede.
Suid-Afrika se NPK is die Suid-Afrikaanse Sportvereniging vir Liggaamlik Gestremdes (SASVLG).
BMW M42
Die BMW M42 is 'n DBNA-viersilinderpetrolenjin wat van 1989 tot 1996 vervaardig is. Dit is die eerste massaproduksie-DBNA-enjin van BMW en was sy-aan-sy met die BMW M40 EBNA-viersilinderenjin vervaardig as die enjin met 'n hoër werkverrigting.
Die M42 is vervang deur die BMW M44, wat in 1996 bekendgestel is.
In vergelyking met die M40, beskik die M42 oor 'n DBNA-klepstelsel, 'n tydketting, hidrouliese klepligters en 'n verhoogde kompressieverhouding van 10,0:1. Latere weergawes van die M42 het ook 'n dubbele lengte inlaatspruitstuk ("DISA").
Ontwerp
Na aanleiding van BMW se destydse tipiese konstruksietegnieke, het die motor 'n gietysterblok en aluminiumsilinderkop. Massabesparende maatreëls sluit in aluminium kettingkaste, oliebak, motorophangingsarms, bykomstighede en 'n patroontipe oliefilter. 'n Gesmede staal- krukas en 'n buisvormige uitlaatspruitstuk van vlekvrye staal is ingesluit in plaas van die meer tipiese gietyster-artikels.
Terugroep
Vroeë modelle van die M42 het falings ondervind van 'n profielpakking wat die onderste kettingkas aan die onderkant van die silinderkop verseël. Hierdie pakking seël die primêre koelmiddelgang binne die kettingkas. 'n Aansienlike faling sou dus stoom en warm koelmiddel onder druk in die kettingkas voer. In baie gevalle besoedel hierdie koelvloeistof die motorolie in die oliebak vinnig, wat die hooflaerfaling veroorsaak. BMW het die profielmateriaal opgedateer en 'n program ingestel om alle motors onder hul waarborg te herstel. In uiterste gevalle kan die paringsoppervlakke van aluminium in die kop en kettingkas korrodeer.
Inxeba
Inxeba (Afrikaans: Die Wond) is 'n 2017 Suid-Afrikaanse dramafilm met regie deur John Trengove. Dit is vertoon by die World Cinema Dramatic Competition by die 2017 Sundance Filmfees en die Panorama-afdeling van die 67ste Berlyn Internasionale Filmfees. Die rolprent het in 2017 die Tel Aviv Internasionale LGBT Filmfees geopen. Dit is gekies as die Suid-Afrikaanse inskrywing vir die Beste Buitelandse Rolprent by die 90ste Academy Awards, en is op die Desember-kortlys geplaas.
Storielyn
Die storie volg 'n verborge verhouding tussen twee mans in die konteks van die Xhosa-inisiasieritueel van ukwaluka.
Produksie
Inspirasie vir Inxeba het gekom na die direkteur John Trengove A Man Who is Not a Man gelees het, 'n roman deur Thando Mgqolozana op die onderwerp van die Xhosa-inisiasieseremonie. Dit het befondsing van die National Film and Video Foundation gekry. Kulturele kundiges is geraadpleeg om die egtheid van die materiaal te verseker.
Ontvangs
Inxeba het 19 toekennings by 44 feeste wêreldwyd ontvang; en ook agt Suid-Afrikaanse Film- en Televisietoekennings (Safta) nominasies, insluitend Beste Akteur, Beste Regie en Beste Film, en was op die kortlys vir 'n Oscar in die Beste Buitelandse Rolprent kategorie.
Omstredenheid
Die film is beskuldig van kulturele onsensitiwiteit, omdat dit geheimsinnige inisiasierituele uitbeeld. Egter, ander media oor dieselfde onderwerp, soos Nelson Mandela se Long Walk to Freedom, het nie soortgelyke kritiek ontvang nie, wat lei tot beskuldigings dat klagtes oor die film is in plaas gemotiveer deur homofobie.
'n Dag na die film se vrystelling in Suid-Afrika, was teaters in die Oos-Kaap provinsie gedwing om vertonings van die rolprent te kanselleer en terugbetalings aanbied as gevolg van protes, intimidasie en vandalisme. Nu Metro Teaters het daarna vertonings landwyd gekanselleer, terwyl Ster-Kinekor voortgegaan het om die film buite die Oos-Kaap te vertoon. Die rolprent se produsente het klagtes by die menseregtekommissie en die Kommissie vir Geslagsgelykheid ingedien oor dreigemente en geweld. Die bemanning en rolspelers het doodsdreigemente ontvang en was gedwing om te gaan wegkruip.
Herklassifikasie
Die film was aanvanklik geklassifiseer as 16LS deur Suid-Afrika se Film- en Publikasieraad (FPB), maar is later herklassifiseer as X18 deur die FPB se Appèltribunaal na klagtes deur die Kongres van Tradisionele Leiers van Suid-Afrika en ander kulturele en Christelike organisasies. X18 is die gradering voorbehou vir harde pornografie, hoewel Inxeba nie enige bevat nie, wat beteken dat die verspreiding beperk is tot persele wat gelisensieer is om pornografie te wys, wat lei tot die verwydering van die film uit alle Suid-Afrikaanse teaters. Die Demokratiese Alliansie het die beslissing van die Appèltribunaal gekritiseer, en dit gekarakteriseer as "niks kort van sensuur" deur "aartsvaders en homofobes" nie. FPB klassifiseerders het self tot die gevolgtrekking gekom dat die Appèltribunaal se gradering gelei het tot onwettige sensuur gebaseer op homofobie.
Urucu Media, die produsente van Inxeba, en die SA Skermfederasie het beplan om die film se X18 gradering in die hof te bestry, op grond daarvan dat hulle 'n geleentheid geweier is om 'n verteenwoordiging by die Tribunaal te maak, en dat die Appèltribunaal se besluit in stryd is met die beginsels van die Grondwet van Suid-Afrika.
Sam Claflin
Sam Claflin (gebore 27 Junie 1986) is 'n Engelse akteur en vervaardiger. Hy is bekend vir sy rolle in die rolprente Pirates of the Caribbean: On Stranger Tides (2011), Snow White and the Huntsman (2012), The Hunger Games: Catching Fire (2013), en Me Before You (2016).
SKA
Die Square Kilometre Array (SKA) is ’n groot, veelvuldige radioteleskoopprojek wat besig is om in Suid-Afrika en Australië gebou te word. Dit sal by voltooiing uit meer as 3 000 radioteleskope bestaan. Twee derdes van die radioteleskope sal in Suid-Afrika gebou word en die ander in Australië.
Dit sal ’n totale versamelingsgebied van sowat een vierkante kilometer hê. Dit sal oor ’n groot omvang frekwensies werk en vanweë sy grootte sal dit 50 keer sensitiewer wees as enige ander radio-instrument. Dit behoort die hemelruim meer as 10 000 keer vinniger as tevore te verken.
Met ontvangerstasies wat van ’n sentrale punt af oor minstens 3 000 km strek, sal dit radiosterrekunde se vermoë benut om die beelde met die hoogste resolusie op alle terreine van sterrekunde te verskaf. Die SKA word in die Suidelike Halfrond gebou, in Afrika suid van die Sahara met kernpunte in Suid-Afrika en Australië, waar die uitsig op die Melkweg die beste en radioversteurings die minste is.
Bouwerk het in 2019 begin en aanvanklike waarnemings word teen 2022 beplan. Die SKA word in twee fases gebou, met fase 1 wat sowat 10% van die hele teleskoop se vermoë verteenwoordig. Fase 1 se koste is in 2013 op €650 miljoen vasgestel, terwyl fase 2 se koste nog nie vasgestel is nie.
Werkingsbeginsel
Hemelliggame straal elektromagnetiese straling uit wat opgevang of bespeur kan word met die regte toerusting, soos 'n radioteleskoop. 'n Radioteleskoop bestaan uit skottelantennes en stralingsvlakantennes wat die hele spektrum dek. Al die radioteleskope word met 'n sentrale beheer-en-verwerkingskamer verbind deur kabels van optiese vesel. Die inligting word hier met rekenaars verwerk om ’n beeld te skep wat vir die mens duidelik is. Die spektrum van die radioteleskoop is baie wyer as wat deur ’n optiese teleskoop gesien kan word. Optiese vesel word bo koperdraad verkies omdat dit bestand is teen elektromagnetiese straling, soos weerlig.
Liggings
Die SKA-hoofkwartier sal in Cheshire, Engeland, wees terwyl die teleskope hoofsaaklik in Suid-Afrika en Australië opgerig sal word. Die sentrale rekenaar sal 'n verwerkingsvermoë van 100 miljoen persoonlike rekenaars hê en sal 1018 opdragte per sekonde kan verwerk.
Australië
'n Klomp klein, laefrekwensie-stralingsvlakantennes sal in Australië opgerig word tydens Fase 1. Die tipe antenne is sowat 1,5 m hoog. Daar sal ook sestig hoëfrekwensieskottelantennes in Australië opgerig word as deel van Fase 1. Dié antennes is sowat 15 m hoog.
Terwyl Nieu-Seeland ook 'n lid van die SKA-organisasie is lyk dit of geen antennas daar opgerig sal word nie.
Suid-Afrika
Tydens Fase 1 is ongeveer 190 antennas opgerig. Tydens Fase 2 sal 3 000 skottelantennes in Suid-Afrika opgerig word. Al die antennes sal in die Noord-Kaap wees, in die gebied suid van die N14, wes van Upington, suidwes van die N10 tussen Upington en waar die N10 die N12 kruis, wes van die N12 en Victoria-Wes en weswaarts van Brandvlei en Williston. Hierdie gebied is spesifiek gekies omdat daar min magnetiese versteurings is soos in stedelike gebiede ondervind word. Suid-Afrika se aandeel in die SKA is verreweg die grootste.
Ander stasies in Afrika suid van die Sahara sal in Botswana, Ghana, Kenia, Madagaskar, Mauritius, Mosambiek, Namibië en Zambië opgerig word.
Presbiteriaanse Kerk in Ierland
Die Presbiteriaanse Kerk in Ierland  (Engels: Presbyterian Church in Ireland, kort PCI; Iers: Eaglais Phreispitéireach in Éirinn, Ulster-Skots: Prisbytairin Kirk in Airlann) is die grootste Presbiteriaanse denominasie in Ierland en die grootste Protestantse denominasie in Noord-Ierland. Soos die meeste ander Christelike kerke is dit op 'n gesamentlike grondslag vir die hele eiland georganiseer, in beide Noord-Ierland en die Republiek Ierland. Die Presbiteriaanse Kerk het sowat 225 000 lidmate in 536 gemeentes wat van Bushmills in die Noord-Ierse graafskap Antrim tot Aghada in die graafskap Cork, Republiek Ierland strek.
Die Presbiteriaanse Kerk in Ierland is in 1840 gestig met die samesmelting van twee Presbiteriaanse kerke, die General Synod of Ulster en die Secession Synod, tydens die eerste Algemene Vergadering van die Presbiteriaanse Kerk in Ierland in Belfast op 10 Julie 1840.
Ierse Presbiterianisme het sy oorsprong in die Skotse migrasiegolwe na Ulster in die vroeë 17de eeu. Die oudste gemeente in Noord-Ierland is die Presbiteriaanse Kerk van Ballycarry wat in 1613 gestig is. Die jongste, die Presbiteriaanse Kerk Donabate in die graafskap Dublin, is in 2010 gevestig.
1780
Die jaar 1780 was 'n skrikkeljaar wat volgens die Gregoriaanse kalender op 'n Saterdag begin het. Dit was die 80ste jaar van die 18de eeu n.C. In teenstelling met gewone jare het die jaar 366 dae en 'n 29 Februarie gehad.
Courtney Hodges
Generaal Courtney Hicks Hodges (5 Januarie 1887 - 16 Januarie 1966) was 'n gedekoreerde senior offisier van die Amerikaanse Weermag, veral prominent vir sy rol in die Tweede Wêreldoorlog, waartydens hy die Amerikaanse Eerste Leër in die Wes-Europese veldtog gelei het. In sy loopbaan was Hodges 'n noemenswaardige offisier wat van manskap tot generaal gevorder het.
Axinella babici
Axinella babici is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1961 deur Vacelet.
Lea Michele
Lea Michele (gebore 29 Augustus 1986) is 'n Amerikaanse aktrise. Sy is bekend vir haar rolle in die rolprente New Year's Eve (2011) en Legends of Oz: Dorothy's Return (2013), en in die televisiereekse Glee (2009) en Scream Queens (2015).
Ajiona Alexus
Ajiona Alexus (gebore 16 Maart 1996) is 'n Amerikaanse aktrise. Sy is bekend vir haar rolle in die rolprente Breaking In (2018) en Acrimony (2018), en in die televisiereekse Empire (2015) en 13 Reasons Why (2017).
Axinella bidderi
Axinella bidderi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1959 deur Burton.
Tornyn (dubbelsinnig)
Die term tornyn of tonyn kan na die volgende verwys:
Boyz II Men
Boyz II Men is ’n Amerikaanse “boy band” van Philadelphia wat rhythm & blues-musiek maak. Die groep is in 1988 as 'n kwintet (groep van vyf mense) gestig, maar het as 'n kwartet (groep van vier) roem behaal. Die groeplede is Wanya Morris, Michael McCary, Shawn Stockman en Nathan Morris. McCary het die groep in 2003 verlaat.
Die groep was tussen 1992 en 1997 baie gewild gewees. Hulle het onder meer vyf nommer 1-treffers in die Verenigde State behaal. “End of the Road” en “I’ll Make Love to You" is twee van hulle bekende liedjies. Die liedjie “Hey lover” saam met kletsrymer LL Cool J was ook 'n groot treffer gewees. Daarnaas speel hulle 'n gastrol in 'n kersaflewering van die TV-reeks The Fresh Prince of Bel-Air.
In 2012 is 'n ster op die Hollywood Walk of Fame vir hulle aangebring. Hulle laste studio-album, Collide, is in 2014 vrygestel.
1781
Die jaar 1781 was 'n gewone jaar wat volgens die Gregoriaanse kalender op 'n Maandag begin het. Dit was die 81ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.
2009 Singapoerse Grand Prix
Die 2009 Formule Een Singapoerse Grand Prix is op 27 September 2009 op die Marinabaai Straatrenbaan in Singapoer gehou. Dit was die veertiende wedren van die kampioenskapseisoen en is deur Lewis Hamilton in sy McLaren-Mercedes gewen.
BMW N73
Die BMW N73 is 'n natuurlik-geaspireerde V12-petrolenjin wat die BMW M73 vervang het en van 2003–2016 vervaardig is. Dit is gebruik in die BMW 7-reeks en Rolls-Royce Phantom.
Die N73 was die wêreld se eerste produksie V12-enjin wat direkte poortinspuiting gebruik het.
Sophia Taylor Ali
Sophia Taylor Ali (gebore 7 November 1995) is 'n Amerikaanse aktrise. Sy is bekend vir haar rolle in die rolprente Everybody Wants Some!! (2016) en Truth or Dare (2018), en in die televisiereekse Grey's Anatomy (2005) en Faking It (2014).
Leila Khaled
Leila Khaled (Arabies: ليلى خالد‎ laylà ẖālid; gebore 9 April, 1944) is 'n voormalige lid van die Populêre Front vir die Bevryding van Palestina (PFBP), deel van die sekulêre linksgesinde Palestynse versetbewegings. Sy is tans 'n lid van die Palestynse Nasionale Raad. Khaled het in die openbare kollig beland vanweë haar rol in die 1969 vliegtuigkaping en een van die vier gelyktydige vliegtuigkapings in 1970. Sy het van haar eerste eggenoot geskei en is getroud met 'n apteker Fayez Rashid, en woon met haar twee seuns Bader en Bashar in Amman, Jordanië.
Vroeë lewe
Khaled is gebore in 1944 in Haifa, op daardie stadium deel van die Britse Mandaat van Palestina. Nadat die Arabiere gedurende 1947 die VN se Verdelingsplan verwerp het, het gevegte tussen Arabiere en Jode uitgebreek. Khaled was vier toe sy in 1948 saam met haar ma, broers en susters na 'n vlugtelingkamp in die suide van Libanon uitgewyk het. Haar pa het agtergebly om as deel van die fedayeen (Arabiese versetbeweging) teen die Israëliese troepe te veg.
Khaled was van haar tienerjare af reeds polities aktief en het reeds op 15-jarige ouderdom aangesluit by die radikale pan-Arabiese Arab Nationalist Movement, wat oorspronklik in die laat 1940's deur George Habash, toentertyd 'n mediese student aan die Amerikaanse Universiteit van Beirut, gestig is. Die Palestynse tak van die beweging het die Volksront vir die Bevryding van Palestina (PFBP) geword na die 1967 Sesdaagse Oorlog. Israel het Egipte, Sirië en Jordanië in die sesdaagse oorlog verslaan en die Golan-hoogvlakte, Sinaï en die Jordaanse gedeeltes van Jerusalem en die Wesoewer beset.
Khaled het in 1967 as 'n onderwyseres in Koeweit gewerk en volgens haarself het die lot van Palestynse vroue in Israeliese tronke het haar opnuut aangegryp. Sy stel dit dat sy "... droom om wapens om te neem." Na minder as twee jaar van militêre opleiding was sy gereed vir haar eerste groot opdrag van die PFBP.
Die vliegtuigkapings
Op 29 Augustus 1969 was Khaled deel van die groep wat 'n Boeing 707 (TWA Vug 840) tussen Rome en Athene, gekaap het na Damaskus, waar die vliegtuig geland het. Die vliegtuig is gedwing om oor Haifa te vlieg sodat Khaled haar geboorteplek kon sien wat sy nooit weer kon besoek nie. Niemand is in die kapingpoging beseer nie, alhoewel die vliegtuig opbeblaas is. Die PFBP-leierskap was onder die indruk dat Yitzak Rabin, die Israëliese ambassadeur in die VSA aan boord sou wees. Khaled en haar makkers is 'n paar dae lank aangehou en toe stil-stil vrygelaat. Na die kaping het Khaled die eerste van verskeie plastiese chirurgiese operasies ondergaan om haar identiteit te verberg.